Document ID: 31974R2681

Κανονισμός (ΕΟΚ) ἀριθ. 2681/74 του Συμβουλίου
τῆς 21ης Ὀκτωβρίου 1974
περί κοινοτικῆς χρηματοδοτήσεως τῶν δαπανῶν πού προκύπτουν ἀπό τήν προμήθεια γεωργικῶν προϊόντων λόγω τῆς ἐπισιτιστικῆς βοηθείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Ἔχοντας ὑπόψη:
τή συνθήκη περί ἱδρύσεως τῆς Εὐρωπαϊκῆς Οἰκονομικῆς Κοινότητος, καί ἰδίως τά ἄρθρα 43 καί 209,
τήν πρόταση τῆς Ἐπιτροπῆς,
τή γνώμη τῆς Συνελεύσεως [1],
Ἐκτιμώντας:
ὅτι ἡ Κοινότης χορηγεῖ ἐπισιτιστική βοήθεια στίς ἀναπτυσσόμενες χῶρες ἢ θύματα θεομηνιῶν καί ὃτι ἀναλαμβάνει τή σχετική χρηματοδότηση·
ὅτι, δυνάμει τῶν ὑφισταμένων διατάξεων κανονισμῶν, οἱ δαπάνες αὐτές χρηματοδοτοῦνται κατά ποικίλους τρόπους, ἀναλόγως τῶν προϊόντων καί ἀναλόγως τῶν ὄρων, καί μάλιστα, εἴτε ἐξ ὁλοκλήρου ἀπό τόν τίτλο 9 κεφάλαιο "Δαπάνες ἐπισιτιστικῆς βοηθείας" τοῦ γενικοῦ προϋπολογισμοῦ τῶν Κοινοτήτων ἢ ἀπό τό τμῆμα ἐγγυήσεων. τοῦ Εὐρωπαϊκοῦ Γεωργικοῦ Ταμείου Προσανατολισμοῦ καί Ἐγγυήσεων, εἴτε μερικῶς ἀπό κάθε ἓνα ἀπό τά δύο·
ὅτι ἡ κατάσταση αὐτή δέν ἐπιτρέπει νά διαφανεῖ σαφῶς, ἀφ᾿ ἑνός, τό κόστος τῆς κοινῆς πολιτικῆς τῶν ἀγορῶν στούς τομεῖς αὐτούς καί, ἀφ᾿ ἑτέρου, ἐκεῖνο τῆς πολιτικῆς ἐπισιτιστικῆς βοηθείας· ὃτι, ἐπί πλέον, αὐτή καθιστᾶ δυσχερή τή διαχείριση τῶν πιστώσεων, ἐφ᾿ ὃσον οἱ δαπάνες εἶναι καταλογιστέες, ἄλλοτε στό τμῆμα ἐγγυήσεων τοῦ ΕΓΤΠΕ, ἄλλοτε στόν τίτλο 9 κεφάλαιο "Δαπάνες ἐπισιτιστικῆς βοηθείας" τοῦ προϋπολογισμοῦ, ἄλλοτε ἐν μέρει στόν ἔνα καί ἐν μέρει στόν ἄλλο.
ὅτι πρέπει νά ἐναρμονισθοῦν στούς διαφόρους τομεῖς οἱ ὅροι κοινοτικῆς χρηματοδοτήσεως τῶν δαπανῶν πού προκύπτουν ἀπό τήν προμήθεια γεωργικῶν προϊόντων βάσει τῆς ἐπισιτιστικῆς βοηθείας καί, ἑπομένως, νά τροποποιηθεῖ ἡ ὑφισταμένη ρύθμιση·
ὅτι πρέπει νά προβλεφθεῖ κοινοτική χρηματοδότηση γιά τήν ἀξία τοῦ ἐμπορεύματος καί τίς σχετικές δαπάνες κατά τίς διάφορες φάσεις ἐκτελέσεως, οἱ ὁποῖες θά ἐπιβαρύνουν τήν Κοινότητα, κατά τίς διατάξεις πού ἀφοροῦν τίς ἐν λόγω προμήθειες μέ ἐξαίρεση τίς διοικητικές δαπάνες πού ἐνδεχόμενα πραγματοποιοῦνται ἀπό τά Κράτη μέλη·
ὅτι πρέπει νά ἐπιβαρυνθεῖ τό τμῆμα ἐγγυήσεων τοῦ ΕΓΤΠΕ, μέ τίς δαπάνες πού ἀντιστοιχοῦν στήν ἐπιστροφή καί ὁ τίτλος 9 γιά τίς λοιπές δαπάνες ἐκτός ἐκείνων πού ἔχουν ἀναληφθεῖ ἀπό τό ΕΓΤΠΕ·
ὅτι πρός διευκόλυνση τῆς πραγματοποιήσεως τῶν κοινοτικῶν προγραμμάτων ἐπισιτιστικῆς βοηθείας πρέπει νά προβλεφθεῖ γιά τίς δαπάνες πού ὑπάγονται στόν τίτλο 9 τοῦ προϋπολογισμοῦ, ἕνα σύστημα προκαταβολῶν ἐμπνευσμένο ἀπό ἐκεῖνο πού καθιερώθηκε γιά τό ΕΓΤΠΕ·
ὅτι εἶναι σκόπιμο νά προβλεφθεῖ, γιά τήν περίπτωση πού θά ἦταν ἀναγκαία, ἡ καθιέρωση διατάξεων ἐφαρμογῆς τῶν ἀνωτέρω,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ἄρθρο 1
Οἱ δαπάνες πού ἀφοροῦν τίς κοινοτικές πράξεις προμηθειῶν γεωργικῶν προϊόντων βάσει τῆς ἐπισιτιστικῆς βοηθείας, πού πραγματοποιοῦνται κατ᾿ ἐφαρμογή κανονισμῶν (ΕΟΚ) τοῦ Συμβουλίου ἢ σέ ἐκτέλεση τῶν ὑποχρεώσεων πού ἀπορρέουν ἀπό συμβάσεις ἤ συμφωνίες πού ἔχουν συναφθεῖ ἀπό τό Συμβούλιο καί βαρύνουν τήν Κοινότητα λόγω τῶν διατάξεων τῶν σχετικῶν πρός τίς προμήθειες αὐτές, ἀποτελοῦν, πλήν τῶν διοικητικῶν δαπανῶν, ἀντικείμενο κοινοτικῆς χρηματοδοτήσεως.
Τό καθεστώς αὐτό ἐφαρμόζεται στίς δαπάνες πού προβλέπονται στό πρῶτο ἐδάφιο καί πληρώνονται ἀπό τά Κράτη μέλη ἀπό τήν 1η Ἰανουαρίου 1975.
Ἄρθρο 2
1. Ὑπάγεται στό Εὐρωπαϊκό Γεωργικό Ταμεῖο Προσανατολισμοῦ καί Ἐγγυήσεως, τμῆμα ἐγγυήσεων, τό μέρος τῶν δαπανῶν πού ἀντιστοιχοῦν στίς ἐπιστροφές κατά τήν ἐξαγωγή οἱ ὁποῖες καθορίζονται ἐν προκειμένω σύμφωνα μέ τούς κοινοτικούς κανόνες.
2. Ὑπάγονται στόν τίτλο 9 κεφάλαιο "Δαπάνες ἐπισιτιστικῆς βοηθείας" οἱ δαπάνες πού προβλέπονται στό ἄρθρο 1, ἐξαιρουμένων τῶν ἐπιστροφῶν πού προβλέπονται στήν παράγραφο 1.
Ἄρθρο 3
1. Τά Κράτη μέλη ὑποδεικνύουν τίς ὑπηρεσίες καί τούς ὀργανισμούς πού ἐξουσιοδοτοῦνται γιά τήν πληρωμή τῶν δαπανῶν πού προβλέπονται στόν παρόντα κανονισμό. Κοινοποιοῦν στήν Ἐπιτροπή, τό συντομότερο δυνατόν, σέ περίπτωση πού δέν ἔχει γίνει ἀκόμη τέτοια κοινοποίηση, τίς σχετικές πληροφορίες, ἰδίως ὡς πρός τό καταστατικό τῶν ὑπηρεσιῶν καί ὀργανισμῶν αὐτῶν, τούς διοικητικούς καί λογιστικούς ὅρους τῆς λειτουργίας τους καθώς καί, ἐτησίως, κάθε ἔκθεση ἤ μέρος τῆς ἐκθέσεως γιά τίς δαπάνες του, πού ἔχει συνταχθεῖ ἀπό αὐτούς ἤ ἀπό τίς ἁρμόδιες ὑπηρεσίες ἐλεγχου.
2. Γιά τίς δαπάνες αὐτές ἡ Ἐπιτροπή, μετά ἀπό διαβούλευση μέ τήν ἐπιτροπή πού προβλέπεται στό ἄρθρο 11 τοῦ κανονισμοῦ (ΕΟΚ) ἀριθ. 729/70 [2]:
- ἀποφασίζει νά χορηγήσει περιοδικά καί, μετά ἀπό αἴτησή τους, προκαταβολές στά ἐνδιαφερόμενα Κράτη μέλη·
- προβαίνει στήν ἐκκαθάριση τῶν λογαριασμῶν τῶν Κρατών μελῶν βάσει παραστατικῶν πού τῆς ἔχουν διαβιβάσει.
Ἄρθρο 4
Τά ἄρθρα 8 καί 9 τοῦ κανονισμοῦ (ΕΟΚ) ἀριθ. 729/70 ἐφαρμόζονται στίς δαπάνες πού προβλέπονται στόν παρόντα κανονισμό.
Ἄρθρο 5
Οἱ τρόποι ἐφαρμογῆς τοῦ παρόντος κανονισμοῦ ἀποφασίζονται, ἐφ᾿ ὅσον ὑπάρχει ἀνάγκη, σύμφωνα μέ τή διαδικασία πού προβλέπεται στό ἄρθρο 13 τοῦ κανονισμοῦ (ΕΟΚ) ἀριθ. 729/70.
Ἄρθρο 6
Ὁ παρών κανονισμός ἀρχίζει νά ἰσχύει τήν τρίτη ἡμέρα ἀπό τή δημοσίευσή του στήν Ἐπίσημη Ἐφημερίδα τῶν Εὐρωπαϊκῶν Κοινοτήτων.
Ὁ παρών κανονισμός εἶναι δεσμευτικός ὡς πρός ὅλα του τά μέρη καί ἰσχύει ἄμεσα σέ ὅλα τά Κράτη μέλη.
Ἔγινε στό Λουξεμβοῦργο, στίς 21 Ὀκτωθρίου 1974.
Γιά τό Συμβούλιο
Ὁ Πρόεδρος
Ch. Βοnnet
[1] ΕΕ ἀριθ. Α 23 τῆς 8.3.1974, σ. 62.
[2] ΕΕ ἀριθ. Ν 94 τῆς 28.4.1970, σ. 13.
--------------------------------------------------

Labels: 4
15
5
6